Mahmud Salohiddinov
Mahmud Salohiddinovich Salohiddinov (23-noyabr 1933-yil, Namangan shahri, O‘zbekiston SSR, SSSR – 27-aprel 2018-yil, Toshkent, O‘zbekiston) – sovet va oʻzbek matematik olimi, fizika-matematika fanlari doktori, professor (1969-yil), Oʻzbekiston Respublikasi Fanlar akademiyasi va Islom akademiyasi akademigi (1974-yil). Oʻzbekiston Fanlar akademiyasi vitseprezidenti (1984—1985), Oʻzbekiston Oliy va oʻrta maxsus taʼlim vaziri (1985 – 1988), Oʻzbekiston Fanlar akademiyasi prezidenti (1988—1994). Oʻzbekiston Fanlar akademiyasi fizikamatematika fanlari boʻlimi raisi (1994—1997). Oʻzbekiston Fanlar akademiyasi Matematika institutida boʻlim mudiri (1974-yil). „Beruniy nomidagi Oʻzbekiston Respublikasi davlat mukofoti“ laureati (1974). Oʻzbekiston Respublikasi Prezidenti farmonlariga asosan „Oʻzbekiston fan arbobi“ faxriy unvoni, „O‘zbekiston Respublikasining Faxriy yorlig‘i“, „Oʻzbekiston xalq maorifi aʼlochisi“, „Buyuk xizmatlari uchun ordeni“, „Fidokorona xizmatlari uchun ordeni“, „Mehnat shuhrati ordeni“ va „Hurmat Belgisi“ ordenlari bilan taqdirlangan[⇨].